Document ID: 32009R0540

REGULAMENTUL (CE) NR. 540/2009 AL COMISIEI
din 22 iunie 2009
de modificare a Regulamentului (CE) nr. 1450/2004 privind producția și dezvoltarea statisticilor comunitare privind inovarea
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia nr. 1608/2003/CE a Parlamentului European și a Consiliului din 22 iulie 2003 privind producția și dezvoltarea statisticilor comunitare în domeniul științei și al tehnologiei (1), în special articolul 3,
întrucât:
(1)
Regulamentul (CE) nr. 1450/2004 din 13 august 2004 de punere în aplicare a Deciziei nr. 1608/2003/CE a Parlamentului European și a Consiliului privind producția și dezvoltarea statisticilor comunitare privind inovarea (2) prevede detaliile statisticilor solicitate, detalierea, periodicitatea, termenele și recomandările metodologice ale acestora în vederea producerii de date comunitare armonizate.
(2)
Pentru a răspunde necesităților în continuă creștere și cu o evoluție rapidă din domeniul mediului, este necesară modificarea și actualizarea măsurilor de monitorizare a activităților de inovare.
(3)
Este necesară minimizarea sarcinilor întreprinderilor, asigurându-se în același timp faptul că datele colectate sunt de bună calitate și acestea conțin necesarul de informații.
(4)
Măsurile prevăzute de prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Secțiunea 1 din anexa la Regulamentul (CE) nr. 1450/2004 se modifică după cum urmează:
1.
La codul 7, căsuța pentru titlu se înlocuiește cu următorul text:
„Numărul de întreprinderi active în domeniul inovării, care au indicat obiective foarte importante ale inovării”.
2.
La codul 9, se adaugă următorul text la căsuța pentru observații:
„-
facultativ pentru anul calendaristic 2008”.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iunie 2009.

Labels: 12
7
19